**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.02.2024, ora 08.00 – 23.02.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 23.02.2024, ora 07.00**

**RÂURI**

**Debitele au fost în ușoară scădere**, exceptând râurile din bazinele hidrografice: Vedea, Argeş, Ialomița, Siret, Prut (exceptând cursul mijlociu şi inferior), bazinul mijlociu şi inferior al Jiului, bazinul inferior al Oltului şi râurile din Dobrogea unde vor fi relativ staționare.

Pe cursul mijlociu şi inferior al Prului debitele au fost în creştere prin propagare.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Someș, Crișul Repede, Mureș, Timiș, Bârzava, Suceava, în bazinele superioare ale râurilor: Tur, Crişul Alb, Caraş, Jiu, Moldova, Trotuș, Buzău, în bazinele superioare și mijlocii ale Oltului și Bistriței şi pe cursurile Siretului şi Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Moravița, Vedea, Rm. Sărat, Bârlad, Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

 **Debitele vor fi în scădere uşoară,** exceptând râurile din bazinele hidrografice: Jiu, Olt, Vedea, Argeș, Ialomița, Siret și Prut (exceptând cursul mijlociu şi inferior) unde vor fi relativ staționare.

Pe cursul mijlociu şi inferior al Prului debitele vor fi în creştere prin propagare.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 22.02.2024 – 23.02.2024 **a fost în scădere,** având valoareade **6900 m3/s**, peste media multianuală a lunii **februarie (5300 m3/s).**

În aval de Porţile de Fier, debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

**Debitul la intrarea în ţară (secţiunea Baziaş) va fi în scădere (6800 m3/s).**

În aval de Porţile de Fier, debitele vor fi în scădere pe sectorul Gruia – Oltenița şi în creştere pe sectorul Călăraşi – Tulcea.

***Se situează în faza I de apărare următoarele sectoare de dig:***

- Sf. Gheorghe, R3 şi T. Vladimirescu (din administrarea ANAR); Nufăru Victoria (din administrarea consiliilor locale) - jud. Tulcea.

**2.** **Situația meteorologică în intervalul 22.02.2024, ora 09.00 – 23.02.2024 ora 06.00**

**ÎN ŢARĂ**

**Regimul termic diurn a fost caracterizat în continuare de valori peste** normele perioadei în toată ţara, în medie cu 5...9 grade mai ridicate decât mediile climatologice. Cerul a fost variabil, cu înnorări mai ales noaptea în vestul, nordul și centrul țării, iar ploi slabe s-au semnalat local în Maramureș și pe spații mici în nordul Transilvaniei, al Crișanei și al Moldovei. Vântul a suflat slab şi moderat, cu unele intensificări pe crestele montane și doar izolat în rest. Este strat de zăpadă în cea mai mare parte a zonei montane, care la ora 20 măsura, în platformele stațiilor meteorologice, până la 160 cm în Munții Făgăraș, 144 cm în Munții Călimani și 120 cm în Munții Țarcu. Temperaturile maxime s-au încadrat între 7 grade la Sulina și 16 grade la Zimnicea, Moldova Veche și Lugoj, iar la ora 06 se înregistrau valori de temperatură cuprinse între -2 grade la Miercurea Ciuc și 11 grade la Gurahonț, Holod, Oravița, Reșița și Săcuieni. La începutul intervalului, pe arii restrânse a fost ceață în zonele joase.

***Obs:*** *de ieri de la ora 6 au fost în vigoare 9 atenționări cod galben pentru fenomene meteorologice periculoase imediate, 3 emise de către CNPM, 2 de către SRPV Craiova, 2 de către SRPV Timișoara, 1 de către SRPV Bacău și 1 de către SRPV Sibiu.*

**LA BUCUREŞTI**

**Vremea a fost predominant frumoasă,** iar valorile termice s-au situat în continuare peste normele perioadei. Cerul a fost variabil și doar în zona preorășenească, la începutul intervalului, s-a semnalat ceață. Vântul a suflat slab până la moderat. Temperatura maximă a fost de 14 grade la toate stațiile meteorologice, iar la ora 06 se înregistrau 1 grad în Băneasa, 2 grade la Afumați și 4 grade la Filaret.

 **3. Prognoza meteorologică în intervalul 23.02.2024, ora 09.00 – 24.02.2024, ora 09.00**

**ÎN ŢARĂ**

**Vremea va fi în general frumoasă** și se va încălzi în toate regiunile, astfel că va deveni deosebit de caldă pentru această dată calendaristică. Temperaturile maxime se vor situa între 10 și 19 grade, iar cele minime între -1 și 11 grade, mai scăzute în depresiuni. Cerul va fi variabil, cu înnorări temporare în vest și nord-vest și pe alocuri va ploua slab în Banat, Crișana și Maramureș, precum și în zonele montane aferente. La altitudini mari vor mai fi posibile precipitații sub formă de lapoviță și ninsoare. Vântul va sufla slab și moderat, cu intensificări la munte, în special pe creste, dar temporar și cu viteze mai mici și în regiunile vestice. Pe areale mici va fi ceață.

**LA BUCUREŞTI**

**Vremea va fi frumoasă și se va încălzi,** astfel că va deveni deosebit de caldă pentru această dată

calendaristică. Temperatura maximă va fi de 17...19 grade, iar cea minimă de 2...4 grade. Cerul va fi variabil, iar vântul va sufla slab până la moderat. Spre finalul intervalului vor mai fi condiții de ceață.

**4. Buletin nivometeorologic pentru perioada 22.02.2024 ora 20 – 23.02.2024 ora 20**

**Fenomene meteo predominante: Temperaturi în creștere, pozitive sub 2000 m.**

**Principalele mecanisme ce conduc la declanșarea avalanșelor: Zăpadă umedă şi alunecarea întregului strat.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC ÎNSEMNAT (3)** | **RISC MODERAT (2)** |
| **Munții Țarcu-Godeanu** | **RISC ÎNSEMNAT (3)** | **RISC MODERAT (2)** |
| **CEAHLĂU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 21.02.2024 - 22.02.2024**

Regimul termic diurn a fost caracterizat de valori peste normele perioadei. Cerul a fost temporar noros. Local s-au semnalat precipitații mixte slabe, ninsoare la peste 1800 m. Vântul a suflat slab și moderat, cu intensificări izolate pe creste, de până la 60 km/h. Local s-a semnalat ceață, asociată izolat și cu depunere de chiciură. Nu au fost variații însemnate ale stratului de zăpadă.

**Evoluția stratului de zăpadă și a riscului de avalanșă, în zona montană înaltă:**

**Masivul Făgăraș:** **RISC ÎNSEMNAT (3)**

**La peste 1800 m**: deși datorită temperaturilor ușor pozitive și al insolației, zăpada de la suprafață se va umezi și tasa ușor, iar primii 30-40 cm de zăpadă vor continua să prezinte rezistență și stabilitate scăzute.

În interior sunt prezente mai multe cruste de gheață, intercalate spre sol cu zone formate din cristale tip cupă. Noaptea se vor forma la suprafață cruste subțiri de gheață. În apropierea crestelor se mențin cornișele și plăcile de vânt mai vechi, iar pe văile și zonele adăpostite troiene de peste 2 metri. Pe pantele mai înclinate, mai ales la supraîncărcări, stratul puțin stabilizat de la suprafață poate aluneca peste straturile mai vechi și dure din interior, inclusiv prin ruperea plăcilor de vânt. Se pot declanșa avalanșe de dimensiuni medii și izolat mari. Riscul va fi **RISC ÎNSEMNAT (3).**

**Și la altitudini de sub 1800 m** ziua, valorile pozitive de temperatură și insolația vor favoriza topirea și umezirea zăpezii. Noaptea, la suprafață se vor forma cruste subțiri de reîngheț. Spre sol, zăpada este compactă și parțial înghețată. La altitudini apropiate de 1800 m, mai ales la supraîncărcări, stratul de la suprafață, ușor umezit și cu rezistență mai scăzută, poate aluneca peste stratul vechi și înghețat și produce avalanșe de dimensiuni mici și medii și Riscul se va menține **RISC MODERAT (2)**.

**Munţii Rodnei:** **RISC ÎNSEMNAT (3)**

**La peste 1800 m**, stratul de la suprafață este mediu stabilizat, iar sub influența temperaturilor ușor pozitive și al insolației, se va umezi și tasa ușor. În zonele adăpostite sunt acumulări de zăpadă, iar în zona crestelor cornișe și plăci de vânt, care se pot rupe cu ușurință la supraîncărcări. În profunzime stratul este compact și înghețat în mare parte. Pe pantele suficient de înclinate, mai ales la supraîncărcări, plăcile de vânt existente se pot rupe, iar straturile cu rezistență redusă de la suprafaţă pot aluneca peste cele mai dure din profunzime, ducând la declanșarea unor avalanșe de dimensiuni medii și cu totul izolat mari, riscul fiind prezent la supraîncărcări. Riscul declanșării avalanșelor se va menține **RISC ÎNSEMNAT (3)**.

**La altitudini mai mici de 1800 m,** se menține riscul **RISC MODERAT (2)** de declanșare al avalanșelor de dimensiuni mici sau medii între 1600-1800 m, unde și stratul este mai mare. Condițiile vor fi favorizate de umezirea stratului de la suprafață pe fondul temperaturilor diurne pozitive, precum și la supraîncărcări, când acest strat poate aluneca peste zăpada mai veche. Riscul se va menține **RISC MODERAT (2)**.

**Munţii Bucegi:** **RISC MODERAT (2)**.

**La peste 1800 m**, În special pe versanții estici, pe anumite văi și pante sunt acumulări mai mari de zăpadă depuse peste crustele mai vechi de gheață. Partea superioară este mediu stabilizată, iar în interior sunt mai multe cruste de gheață, intercalate cu zone ce au rezistență scăzută, formate din cristale tip cupă. Pe văile și zonele adăpostite aflate sub 2000 metri sunt depozite și troiene însemnate. Stratul de zăpadă de la suprafață, cu rezistență mai redusă poate fi dislocat la supraîncărcări mari, provocând avalanșe medii, iar în rest se pot declanșa avalanșe de dimensiuni mici. Riscul va fi **RISC MODERAT (2)**.

**Sub 1800 m**: stratul are dimensiuni mici și va continua să se topească pe fondul temperaturilor diurne pozitive. Mai ales pe versanții estici și nordici, la altitudini de 1600-1800 m, pe pantele mai înclinate, la supraîncărcări mari vor fi condiții pentru avalanșe izolate, de dimensiuni mici, riscul fiind **RISC REDUS (1)**.

**Munţii Parâng-Şureanu:** **RISC ÎNSEMNAT (3)**

**Peste 1800 m**: Stratul de la suprafață este mediu stabilizat, iar sub influența temperaturilor ușor pozitive și al insolației, se va umezi și tasa ușor. În profunzime stratul este în general înghețat și stabilizat, prezintă mai multe cruste, dar și zone înguste formate din cristale tip cupă, cu rezistență scăzută. În zona crestelor se mențin cornișele și plăcile de vânt mai vechi, iar în zonele adăpostite sunt acumulări însemnate. Pe pantele suficient de înclinate, plăcile de vânt și stratul mediu stabilizat de la suprafață se pot rupe mai ales la supraîncărcări și aluneca peste stratul vechi și înghețat, ducând la declanșarea de avalanșe de dimensiuni medii și izolat mari. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m** zăpada din partea superioară se va topi și umezi parțial în cursul zilei, iar noaptea, alternanța temperaturilor negative nocturne și ușor pozitive diurne va favoriza formarea de cruste subțiri de reîngheț. Zăpada veche este acumulată în depozite pe anumite văi și zone adăpostite și este în cea mai mare parte compactată. La suprasarcini, aceasta poate aluneca peste stratul vechi și înghețat și produce avalanșe de dimensiuni mici și medii**,** riscul fiind **RISC MODERAT (2)**.

**Munţii Țarcu-Godeanu:** **RISC ÎNSEMNAT (3)**

**La peste 1800 m:** stratul de la suprafață este mediu stabilizat, iar în interior stratul este în general compact și stabilizat, iar pe văi și în zonele adăpostite se mențin troienele și depozitele mari de 1-2 metri. În zona crestelor sunt cornișe și plăci de vânt. Mai ales la supraîncărcări, vor fi condiții pentru declanșarea unor avalanșe de dimensiuni medii și izolat mari. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m,** stratul de la suprafață este mediu stabilizat, iar în interior stratul este în general compact și stabilizat, iar pe văi și în zonele adăpostite se mențin troienele și depozitele mari de 1-2 metri. În zona crestelor sunt cornișe și plăci de vânt. Mai ales la supraîncărcări, vor fi condiții pentru declanșarea unor avalanșe de dimensiuni medii și izolat mari, riscul fiind **RISC MODERAT (2)**.

**Munţii Călimani-Bistriţei:** **RISC ÎNSEMNAT (3)**

**La peste 1800 m**, stratul mediu stabilizat de la suprafață se va tasa și umezi ușor, iar în profunzime zăpada este mai compactă, cu cruste de gheață intercalate. Pe văile și în zonele adăpostite sunt troiene şi acumulări mai mari de zăpadă, iar în zona crestelor cornișe și plăci de vânt. Pe pantele suficient de înclinate, stratul de la suprafaţă, cu rezistență mai redusă, poate aluneca peste straturile mai vechi și mai stabile din profunzime, putându-se declanșa avalanșe de dimensiuni în general medii, riscul fiind amplificat la supraîncărcări. Riscul declanșării avalanșelor va fi **RISC ÎNSEMNAT (3)**.

**La altitudini mai mici de 1800 m:** stratul de zăpada este mai scăzut și se va umezi în partea superioară, datorită temperaturilor diurne pozitive, spre sol fiind în cea mai mare parte compact și stabilizat. La altitudini de 1600-1800 m, în special la supraîncărcări, pe pantele suficient de înclinate, vor fi condiţii de declanșare a avalanșelor mici și izolat medii, riscul fiind **RISC MODERAT (2)**.

**Masivul Ceahlău:** **RISC MODERAT (2)**

La suprafață, stratul de zăpadă de 15-20 cm, care este mediu stabilizat, se va umezi și tasa ușor, datorită temperaturilor diurne pozitive și al insolației, iar în profunzime acesta este compact și în general stabilizat. Mai ales la supraîncărcări, vor fi condiții de avalanșe în general mici, în special pe pantele și pe văile unde sunt prezente acumulări mai mari de zăpadă. Riscul este **RISC MODERAT (2)**.

**Masivul Vlădeasa:** **RISC MODERAT (2)**

Stratul de zăpadă nu este însemnat, iar datorită temperaturilor în creștere, pozitive în cursul zilei, se va umezi și tasa ușor. Pe văile adăpostite, unde sunt acumulări mai mari, la supraîncărcări, se pot declanșa curgeri și avalanșe de dimensiuni mici și cu totul izolat medii, riscul fiind **RISC MODERAT (2)**.

**În data de 22.02.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 160 cm la Bâlea Lac, 120 cm la Vf. Țarcu, 77 cm la Păltiniș, 68 cm la Vf. Omu, 65 cm la Cuntu, 46 cm la Parâng, 6 cm la Predeal.

**Carpaţii Orientali:** 144 cm la Vf. Călimani, 63 cm la Vf. Iezer, 58 cm la Vf. Lăcăuți, 56 cm la Ceahlău-Toaca, 42 cm la Bucin.

**Carpaţii Occidentali:** 30 cm la Stâna de Vale, 23 cm la Vf. Vlădeasa, 12 cm la Băișoara, 10 cm la Semenic.

**Prognoza vremii în intervalul 22.02.2024, ora 20:00 – 23.02.2024, ora 20:00:**

Temperaturile vor continua să crească ușor față de intervalul precedent. Cerul va fi variabil, cu unele înnorări temporare noaptea, când pe arii restrânse în masivele nordice și izolat în rest, se vor semnala precipitații slabe mixte, predominant sub formă de ninsoare în zonele înalte. Vântul va sufla slab și moderat, cu intensificări locale pe creste. Pe arii restrânse se va semnala ceață. Stratul de zăpadă nu va avea variații importante.

**Temperaturi prognozate în intervalul 22.02.2024 ora 20 - 23.02.2024 ora 20:**

**Peste 1800 m:** temperaturi minime: -7..-3 grade

temperaturi maxime: -2...3 grade

**Sub 1800 m:** temperaturi minime: -3…1 grade

temperaturi maxime:  **3**…8 grade

**Vânt la peste 2000 m:** din sector sud-vestic, cu viteze temporare de 70-80 km/h.

**Izoterma de 0 grade:** în urcare, de la 1500 la 1800-2000 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 21.02.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-15, B-16, B-23 - mun. Bucuresti**

**B-11 – com. Bragadiru, jud. Ilfov**

**B-27 – com. Afumaţi, jud. Ilfov**

**IS-2, Mun. Iaşi, jud. Iaşi**

**IS-5, com Tomeşti, jud. Iaşi**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestieră Rm. Vâlcea**, informează despre **stingerea unui incendiu de litieră de foioase, care a afectat 2,3 ha, din zona de deal a localităţii Aninoasa, jud. Gorj, din cadrul OS Cărbuneşti, Direcţia Silvică Gorj, proprietate publică a statului şi alţi proprietari. Incendiul a izbucnit în data de 09.02.2024, orele 14:30**, şi a fost stins în data de 09.02.2024, orele 16:30, prin intervenţia a 4 pompieri civili, 1 jandarm, 8 cetăţeni, cu 1 mijloc de transport Auto ISU. Cauza incendiului a fost propagarea din zona învecinată fondului forestier, ca urmare a focului deschis, pentru incendiere vegetaţie ierboasă, cu autori necunoscuţi.

**APM Arges** informeaza despre **o poluare accidentala a solului, 80 m liniari de sanţ betonat si 5 mp teren arabil proprietate publica si privata, ca urmare a deversarii a 50 litri de apa sarata de zacamant in amestec cu 20 litri titei, in zona loc. Cateasca, jud. Argeş**, ca urmare a fisurarii unei conducte prin coroziune a OMV Petrom, zona de productie Valahia, sector Targoviste Vest, din data de 22.02.2024, ora 11:00. S-a izolat conducta, s-a oprit pomparea, s-a remediat conducta corodata. A fost notificat GNM-CJ Arges cu privire la incident. Zona va fi ecologizata ca urmare a incidentului.

**IGPR** informeaza cu privire la **identificarea in data de 21.02.2024, a unui depozit de 24 de tone de azotat de amoniu, fara a respecta normele legale in vigoare, in jud. Arad, localitatea Carand**. Persoana in cauza este cercetata penal pentru poluarea prin evacuare, pe solul din curtea proprie, a unei categorii de substanţe periculoase.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 21.02.2024 – 22.02.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se menţine situaţia de restricţii în alimentarea cu apă pentru piscicultură la folosinţa:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**